21, параграфи 5 — 7 от Директива (ЕС) 2016/797, заявителят трябва:
 а)
 да подаде заявлението и досието, придружаващо заявлението, на един от официалните езици на ЕС;
 б)
 при поискване да преведе части на придружаващото заявлението досие, в съответствие с точка 2.6 от приложение IV към Директива (ЕС) 2016/797. В такъв случай езикът, който да бъде използван, се определя от националния орган по безопасността и се посочва в указанията по член 7, параграф 6.
 2. Всяко взето от Агенцията решение относно издаването на разрешение за тип возило и/или на разрешение за пускане на возило на пазара, включително документираните мотиви за решението и, в съответните случаи, издаденото разрешение за тип возило и/или на разрешение за пускане на возило на пазара, трябва да бъде представено на езика по буква а) от параграф 1.
 Член 11
 Процес на издаване на разрешение за трамваи-влакове в Единното европейско железопътно пространство
 1. За целите на разрешаването на типа на возило трамвай-влак и/или на разрешаването на пускането на пазара на возило трамвай-влак, предназначено да бъде използвано по релсовата система на ЕС, без да се засяга посоченото в член 1 от Директива (ЕС) 2016/797, и в случай че липсва техническа спецификация за оперативна съвместимост (ТСОС), приложима за съответното возило трамвай-влак или за съответния тип возило трамвай-влак, съгласно посоченото в член 1, параграф 5, буква б) от Директива (ЕС) 2016/797 държавите членки могат да използват процедура, предвидена в съответната национална нормативна уредба по отношение на разрешаването на типа на возило трамвай-влак и/или на разрешаването на пускане на пазара на возило трамвай-влак. В такъв случай заявителят трябва да вземе предвид националната нормативна уредба на съответната държава членка по отношение на процедурата, която да следва за получаване на разрешение за типа возило трамвай-влак и/или на разрешение за пускане на возило на пазара трамвай-влак.
 2. В случай на разрешаване на тип возило трамвай-влак и/или на разрешаване на пускане на пазара на возило трамвай-влак, предназначено да бъде трансгранично използвано по релсовата система на ЕС, и ако липсва ТСОС, приложима за съответния тип возило трамвай-влак, заявителят трябва да подаде заявление до разрешаващите органи, посочени от съответните държави членки, които трябва да си сътрудничат с оглед на разрешаването на тип на возило трамвай-влак и/или на разрешаването на пускане на возило трамвай-влак на пазара.
 3. В останалите случаи за возилото трамвай-влак и за типа возило трамвай-влак, попадащо в обхвата на Директива (ЕС) 2016/797, се издава разрешение в съответствие с процедурата, определена в настоящия регламент.
 Член 12
 Трансгранични споразумения
 1. Националните органи по безопасността са длъжни да представят по публично достъпен начин на своя уебсайт процедурата, която да бъде следвана във връзка с трансгранични споразумения за издаване на разрешения, обхващащи гари в съседни държави членки, съгласно член 21, параграф 8 от Директива (ЕС) 2016/797, по-специално по отношение на:
 а)
 евентуални съществуващи трансгранични споразумения между национални органи по безопасността, които може да е необходимо да бъдат използвани;
 б)
 процедурата, която да бъде следвана ако такива трансгранични споразумения не съществуват.
 2. При сключването на трансгранично споразумение относно процеса за издаване на разрешение, обхващащо гари в съседни държави членки съгласно член